Гомбосүрэнгийн Мөнхжаргал

Намтар 
Гомбосүрэнгийн Мөнхжаргал нь 1985 онд Улаанбаатар хотод төрсөн.

 Боловсрол 

 2002 онд нийслэлийн 5-р сургуулийг төгссөн.
 2002-2006 онд СУИС-ийг доктор, профессор Н.Ганхуягийн удирдлагад жүжигчин мэргэжлээр төгссөн.
 2015-2016 онд Удирдлагын академийг төрийн удирдлагын менежер, хүний нөөц мэргэжлээр дүүргэсэн.

 Ажил 

 2005-2008 онд “Шинэ үе” продакшнд жүжигчнээр ажиллаж, 2009 оноос “Сүлд соёл” ХХК үүсгэж байгуулсан. Мөн 2015 онд “Мөнхий соёлын гүүр” ТББ байгуулан, хамтлаг, дуучдын 100 гаруй клип, байгууллага, хувь хүний 60 гаруй реклам, 10-аад шоу концерт, бүрэн хэмжээний болон богино хэмжээний кинонууд бүтээсэн.
 2012 оноос Монголын анхны абсурд театр болох “Blackbox”-т жүжигчнээр ажилласан.
 2022 оны 1-р сараас УДЭТ-ын Уран бүтээлийн хэлтэст жүжигчнээр ажиллаж байна.

 Уран бүтээл 

 Тайзны уран бүтээл : 

 Д.Боголавский “Хүн хүний хайр” жүжиг Цогтоо /”Blackbox” театр/
 Э.Ионеско “Хирс” жүжиг Бодарт, настай эр /”Blackbox” театр/
 Р.Агутагава “Ширэнгэнд” жүжиг Түлээчин эр /”Blackbox” театр/
 С.Беккет “Краппын сүүлчийн бичлэг” моно жүжиг
 Дюренматт “Хатагтайн айлчлал” жүжиг Цагдаагийн дарга, ламтан /”Blackbox” театр/
 “Толин хул” жүжиг Толин хулын эзэн /”Blackbox” театр/
 С.Беккет “Годог хүлээхүй” жүжиг Эстрагон /”Blackbox” театр/
 Пабло Неруда, А.Рыбников “Үхэл ба хайр” рок опера жүжиг Гурван хуруут /”Blackbox” театр/
 С.Беккет “Үг+үгүй=1” моно жүжиг
 С.Беккет “Үг+үгүй=2” жүжиг А дүр
 Игорь Тарасевич “Заратустра” философийн жүжиг Хамба ламтан, Шидловски эмч, Вагнер хөгжмийн зохиолч /”Blackbox” театр/
 Гириш Карнад “Хэмхэрхий дүрснүүд” моно жүжиг
 П.Баярсайхан “Хүн гөрөөс” хоёр хүний жүжиг Дэлэг /”Bee” театр/
 Б.Брехт “Сычуаны сайн хүн” гротеск драм Мужаан /УДЭТ/
 Л.Толстой “Анна Каренина” Элчин сайд /УДЭТ/  дүрүүдийг тус тус бүтээсэн.

 Дэлгэцийн уран бүтээл : 

 “Үнэнээс хол” МУСК
 “Даатгал” УСК /Өювөрмонгол/
 “Зэрлэг агийн үнэр дундуур” МУСК
 “Хавтаст хэрэг” ОАК
 “Өвөөгийн хайр” ОАК

 Найруулагчаар : 

 Б.Лхагвасүрэн “Тамгагүй төр” түүхэн жүжиг /”Hero” энтертайнмент/ – туслах найруулагч
 Б.Мөнх-Амьдрал “Миний аав супер баатар” хүүхдийн жүжиг /УДЭТ/ – туслах найруулагч
 Б.Брехт “Сычуаны сайн хүн” гротеск драм /УДЭТ/ – ассистент найруулагчаар
 “Итгэл” ОАК -найруулагч
 “Сэнсэн манан” УСК /Монгол-Өвөрмонгол/ -найруулагч
 “Хөндий” богино хэмжээний кино – найруулагч
 “Шар бүрий” богино хэмжээний кино – найруулагч
 “Сав” богино  хэмжээний кино – найруулагч
 “Дэлхийн жүжигчин Г.Гомбосүрэн” баримтат кино – найруулагч

 Гавьяа, шагнал 
• 2023 онд - Монгол Улсын Соёлын Тэргүүний ажилтан

 Цахим холбоос 
• Facebook

 Эх сурвалж 
• Улсын Драмын Эрдмийн Театрын албан ёсны хуудас